C 100/18
HU
Az Európai Unió Hivatalos Lapja
2023.3.16.
2.3.
Az Európai Bizottság szerint a nők Európa teljes népességének mintegy 52 %-át teszik ki, ugyanakkor az önálló vállalkozók csupán 34,4 %-át és az induló vállalkozók 30 %-át adják (3).
2.4.
Az Európában befektetett kockázati tőke közel 92 %-át kizárólag férfiak által alapított csoportok kapják.
Ami a finanszírozást illeti, a korai szakaszokban a finanszírozásnak csupán 1 %-a jut a nők által vezetett vállalatoknak, és a későbbi szakaszokban soha nem haladja meg a 30 %-ot, annak ellenére, hogy a női alapítókkal és vegyes nemű csapatokkal rendelkező csoportok túlteljesítik férfi társaikat (4) (5) (6) (7).
2.5.
2017 márciusában az OECD arról számolt be, hogy a nők valamennyi országban – az Egyesült Államok, Mexikó, Görögország és Indonézia kivételével – a férfiakhoz képest kisebb valószínűséggel számolnak be arról, hogy hozzá tudnak férni a vállalkozásindításhoz szükséges finanszírozáshoz.
Ez a nemek közötti különbség azzal hozható összefüggésbe, hogy a nők alacsonyabb szintű tapasztalattal rendelkeznek, rendkívül versengő és alacsony növekedési potenciállal rendelkező ágazatokban tevékenykednek, valamint a beruházások értékelése során jellemző a nemi szempontból elfogult hitelbírálat és a nemi sztereotípiák érvényesülése.
A nőket gyakran akadályozza az is, hogy kevésbé férnek hozzá az alapvető pénzügyi szolgáltatásokhoz (pl. folyó- és betétszámlák) (8).
Emellett az önálló vállalkozói tevékenységet folytató nők esetében nagyobb a valószínűsége annak, hogy eltántorítják őket a hitelfelvételtől, mint az önállóan vállalkozó férfiak esetében.
2.6.
Az Európai Bizottságnak a 2020 és 2025 közötti időszakra szóló nemi esélyegyenlőségi stratégiája szerint a kockázatitőke-alapok és magántőke-befektetési vállalkozások döntéshozói közül csupán minden tizedik nő, annak ellenére, hogy egyes, a nemek közötti egyenlőségre összpontosítóként azonosított magánalapok partnereinek 72 %-a nő.
A megállapítások azt mutatták, hogy a kockázatitőke-finanszírozásban részt vevő általános partnerek átlagosan 85 %-a férfi és mindössze 15 %-a nő.
Amennyiben női partnerekről van szó, akkor azok általában kisebb alapok partnerei.
2.7.
A Covid19-világjárvány növelte a nemek közötti és a gazdasági egyenlőtlenségeket.
Társadalmi és gazdasági szempontból egyértelmű különbség van a koronavírus által a különböző nemekre gyakorolt hatás tekintetében.
A Covid19-világjárvány a nők finanszírozáshoz való hozzáférésére is hatással volt.
Erre vonatkozóan nincsenek európai adatok, de az Egyesült Államokban megállapították, hogy a nők által vezetett induló vállalkozások kockázatitőke-finan­ szírozása terén tovább nőtt a már meglévő, nemek közötti szakadék (9).
2.8.
Globális szinten a nemek szempontját érvényesítő befektetések egyre nagyobb teret nyernek.
Ugyanakkor a női vállalkozók és alapítók európai beruházási ökoszisztémája még mindig széttagolt, és hiányzik a nemek közötti egyenlőség rendszerszinten és stratégiailag érvényesülő szempontja (10).
A kifejezetten a nemek közötti egyenlőséget célzó alapok ritkák, és ezek a kezdeményezések nem vonzanak több női vállalkozót.
Az Európai Unióban a finanszírozás mintegy 50 %-át az adófizetők pénze teszi ki.
A nemek szempontjából árnyaltabb és egyenlőbb finanszírozási ökoszisztémát létrehozó uniós szintű közös erőfeszítés, valamint a vállalkozásalapítás teljes folyamata során nyújtott támogatás hozzájárulhat a konszenzushoz, és segíthet a változás előtt álló akadályok leküzdésében.
2.9.
Amikor a nemek szempontját érvényesítő befektetésről beszélünk, figyelembe kell vennünk a finanszírozáshoz való hozzáférést tovább befolyásoló egyéb egyenlőtlenségeket, például a fogyatékosságot, az alacsony társadalmi-gazdasági státuszt, a fiatal életkort, a migrációs hátteret vagy a szexuális irányultsággal, fajjal stb.
való metszéspontokat is.
(3) (4) (5) (6) (7) (8) (9) (10)
https://www.eib.org/attachments/thematic/why_are_women_entrepreneurs_missing_out_on_funding_en.pdf.
Eurostat és Európai Bizottság.
The State of European Tech 2020; Atomico (2020).
Why are women entrepreneurs missing out on funding?
Reflections and considerations – Összefoglaló (eib.org).
Funding women entrepreneurs: How to empower growth, 2020.
https://europeanwomeninvc.idcinteractive.net/8/.
COSME Program, pályázati felhívás: Encouraging community building around the issue of women entrepreneurship – Management and running of the WEgate platform.
Women-Led Startups Received Just 2,3% of VC Funding in 2020 (hbr.org).
Az ENSZ nőjogi szervezete (2021): Investment with a gender lens in Europe.